[{"text_idx": "#000002", "text": "\u201cKalimera! One night more please!\u201d Nende so\u0303nadega ka\u0308isin hommikuti maja perenaisele lisao\u0308o\u0308 eest tasumas. Mitte u\u0308ks ega kaks korda. Viis korda va\u0308hemalt \ud83d\ude00 Nii tore oli lihtsalt u\u0308le mitme aasta taas selles meile erilises kohas olla. Muudkui kondasime mo\u0308o\u0308da linna ja selle u\u0308mbrust ringi. See on ta\u0308pselt nii parasjagu suur kohake, et po\u0303himo\u0303tteliselt jaksad sa ko\u0303ikjale jalgsi minna. Talvisel ajal elab vikipeedia andmetel siin 3500 inimest, aga turismihooajaks kolib ma\u0308gedest siia kokku suisa 20 000 kohalikku."}, {"text_idx": "#000003", "text": "Lastel on siin tore ja meil on tore \ud83d\ude42"}, {"text_idx": "#000004", "text": "Vesi on karge! Selles rannas oli vist +16 a\u0308kki kui internet ei valeta"}, {"text_idx": "#000005", "text": "Kuna on turismihooaja va\u0308line aeg, on enamus kohti kinni, aga Neos Marmarase linnakeses on ka talvel mingi elu ja liikumine siiski sa\u0308ilinud. Mo\u0303ned pagarikojad, kohvikud, toidukohad ja minimarketid on ikka avatud. Enamus turismile suunatud kohtades on talvel tihti nagu kummituslinn, kus vo\u0303ib olla ka ko\u0303ik ta\u0308iesti suletud. Kunagi sattusime aprilli alguses Zakynthose saarele ja seal reaalselt oligi ta\u0308ielik ghosttown \u2013 ko\u0303ik oli suletud ja mitte u\u0308ht hingelist ta\u0308navatel. Ainult heinatuustakad veeresid mo\u0308o\u0308da tu\u0308hje ta\u0308navaid nagu mo\u0303nes vesterni filmis."}, {"text_idx": "#000006", "text": "Enim huvitas meid muidugi, mis siin siis viimase kolme-nelja aastaga muutunud on. Kui varasemalt uusi ehitusi va\u0308ga ei tekkinud vo\u0303i kerkis midagi uut ikka va\u0308ga pika aja peale, siis nu\u0308u\u0308d oli linnas pa\u0308ris mitu uut hoonet ja vanu maju korda tehtud. Ja\u0308reldus, eluja\u0308rg on paranenud? Ei tea. Mo\u0308lkis ja vanu autosid ta\u0308navatel jagub, aga va\u0308hem kui varem."}, {"text_idx": "#000009", "text": "Aastatega oleme siin linnas heaks so\u0303braks saanud u\u0308he serblannaga, kes siin poodi peab. Ta on kreeklasega abielus, neil on lapsed ja Vesna on siin u\u0308le 20 aasta elanud. U\u0308hel o\u0303htul Vesna perega o\u0303htustades saime vastused oma ku\u0308simustele. Ongi nii nagu meilgi Eestis, et see kovidi aeg on paljutki muutnud. Esiteks on viimasel aastal olnud va\u0308ga palju kummalisi surmasid, kus jala pealt kukuvad noored, ta\u0308is elujo\u0303us inimesed. Miks see nii vo\u0303ib olla, arvavad ka mo\u0303ned kohalikud, et nii mo\u0303negi surma puhul oli alust kahtlustada seost vaktsineerimisega, mis muidu tervele inimesele ja\u0308rsult kummalisi mo\u0303jusid oli tekitanud. Ja eks too haigus vo\u0303ttis teisele poole kaasa nii mitmedki, kes muidu po\u0303durad olid. Mitmed varem ro\u0303o\u0303msameelsed pered on ja\u0308a\u0308nud ilma oma kallitest pereliikmetest ja nii vo\u0303ib vaid oletada, kellel midagi neist varem naeratanud klienditeenindajatest midagi va\u0308ga rasket la\u0308himinevikus juhtunud on."}, {"text_idx": "#000010", "text": "Tore o\u0303htupoolik kohaliku perega \ud83d\ude42"}, {"text_idx": "#000013", "text": "Rahalised raskused. Kui turismi kraanid olid kinni keeratud, olid mitmed ettevo\u0303tted sunnitud end sulgema, sest ei suutnud maksta makse ega renti \u2013 klientuur ju puudus. Lisa siia juurde veel teadmatus, kas ja millal ja\u0308lle mingeid reegleid muudetakse ja millal piirkond taas turistidele avatakse. Riigi poolt olid ku\u0308ll mingid abirahad, aga nagu Eestiski, pidid sa vastama teatud tingimustele. Kes abiraha sai, oli ikka korraliku o\u0303nnega koos, sest va\u0308ike ettevo\u0303tetele olid abipaketid summades 25 000 \u2013 35 000 eurot. Me tuttav Vesna ja\u0308i sellest ilma, sest tal ei olnud u\u0308htki alluvat to\u0308o\u0308le vormistatud. Ta ku\u0308ll sai ka riigi poolset abi, kuid peab selle nu\u0308u\u0308d tagasi maksma. Serblanna elas keerulised ajad u\u0308le ta\u0308nu oma veebipoele, kust minusugused kreeka kosmeetika fa\u0308nnid asju tellisid. Ja to\u0303epoolest, ei ole terve me pere juba aastaid muud kraami kasutanud. Va\u0308a\u0308rt o\u0303lid, aaloe geel ja teised asjad on kasutuses beebist meheni. Kes tahab, vaatab siit ja\u0308rgi ja tellib \ud83d\ude0a"}, {"text_idx": "#000014", "text": "Taaskohtumine vana tuttavaga \u2013 lo\u0303unamaalaste ehedad emotsioonid on nii a\u0308gedad. Vesna vaatas me pere, sest viimati kui kohtusime, oli meid kokku kolm, nu\u0308u\u0308d aga viis, lo\u0303i ka\u0308si kokku, ei suutnud a\u0308ra imestada ja pisargi tuli silmanurka \ud83d\ude42"}, {"text_idx": "#000016", "text": "Tervisi ereda pa\u0308ikese alt! Ja\u0308rgmine kord ra\u0308a\u0308gime, kuidas kulges teekond Kreetale, kus me hetkel oleme."}, {"text_idx": "#000017", "text": "Aeg la\u0308heb kiirelt, lapsed kasvavad ruttu \u2013 tagasi tuleme a\u0308kki juba ko\u0303ndiva beebiga \ud83d\ude00"}, {"text_idx": "#000018", "text": "Wild campimine, okseralli, olesklemine ja lo\u0303puks kodumaa\nKa\u0308isime motokrossil ja tagasi tulles tiris u\u0308ks vanaproua meid po\u0303o\u0303sasse!\nCrafter sai ja\u0308lle sa\u0308rtsu ta\u0308is!"}]